Vstrekový motor

Vstrekový motor je piestový spaľovací motor na kvapalné palivá, v ktorom sa zápalná zmes tvorí vstrekovaním paliva do valca alebo pred nasávacie ventily. 

Ako vstrekové boli od začiatku konštruované vznetové motory a lietadlové motory. Zážihové vozidlové motory sa začali konštruovať ako vstrekové koncom 60.-tych rokov 20. storočia s rozvojom ich vstrekovacích systémov. Vďaka prísnejším požiadavkám na ekonomiku a ekológiu prevádzky vozidlových motorov sú v súčasnosti takmer všetky vozidlové motory vstrekové.

 Pozri aj 
 karburačný motor

 Zdroje 
 STN 09 0022. Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972.

Kategória:Piestové spaľovacie motory